CELEX: 62018TA0425
Language: lv
Date: 2021-09-22 00:00:00
Title: Lieta T-425/18: Vispārējās tiesas 2021. gada 22. septembra spriedums – Altice Europe/Komisija (Konkurence – Koncentrācija – Telekomunikāciju nozare – Lēmums, ar kuru uzliek naudas sodu par koncentrācijas darījuma īstenošanu pirms tā paziņošanas un atļaušanas – Regulas (EK) Nr. 139/2004 4. panta 1. punkts, 7. panta 1. punkts un 14. pants – Tiesiskā drošība – Tiesiskā paļāvība – Tiesiskuma princips – Nevainīguma prezumpcija – Samērīgums – Pārkāpumu smagums – Pārkāpumu īstenošana – Informācijas apmaiņa – Naudas sodu apmērs – Neierobežota kompetence)

15.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 462/35
            
         
      Vispārējās tiesas 2021. gada 22. septembra spriedums – Altice Europe/Komisija
      (Lieta T-425/18) (1)
      
      (Konkurence - Koncentrācija - Telekomunikāciju nozare - Lēmums, ar kuru uzliek naudas sodu par koncentrācijas darījuma īstenošanu pirms tā paziņošanas un atļaušanas - Regulas (EK) Nr. 139/2004 4. panta 1. punkts, 7. panta 1. punkts un 14. pants - Tiesiskā drošība - Tiesiskā paļāvība - Tiesiskuma princips - Nevainīguma prezumpcija - Samērīgums - Pārkāpumu smagums - Pārkāpumu īstenošana - Informācijas apmaiņa - Naudas sodu apmērs - Neierobežota kompetence)
      (2021/C 462/41)
      Tiesvedības valoda – angļu
      
         Lietas dalībnieki
      
      
         Prasītāja: Altice Europe NV (Amsterdama, Nīderlande) (pārstāvji: R. Allendesalazar Corcho un H. Brokelmann, advokāti)
      
         Atbildētāja: Eiropas Komisija (pārstāvji: M. Farley un F. Jimeno Fernández)
      
         Persona, kas iestājusies lietā atbildētājas prasījumu atbalstam: Eiropas Savienības Padome (pārstāvji: S. Petrova un O. Segnana)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts, galvenokārt, atcelt Komisijas Lēmumu C(2018) 2418 final (2018. gada 24. aprīlis), ar ko uzliek naudas sodus par koncentrācijas īstenošanu, pārkāpjot Regulas (EK) Nr. 139/2004 4. panta 1. punktu un 7. panta 1. punktu (lieta M.7993 – Altice/PT Portugal), un, pakārtoti, atcelt vai samazināt prasītājai uzlikto naudas sodu apmēru.
      
         Rezolutīvā daļa
      
      
                  1)
               
               
                  Naudas sodu, kas Altice Europe NV uzlikts ar Eiropas Komisijas Lēmuma C(2018) 2418 final (2018. gada 24. aprīlis), ar ko uzliek naudas sodus par koncentrācijas īstenošanu, pārkāpjot Regulas (EK) Nr. 139/2004 4. panta 1. punktu un 7. panta 1. punktu (lieta M.7993 – Altice/PT Portugal), 4. pantu par šīs regulas 4. panta 1. punkta pārkāpumu, noteikt 56 025 000 EUR apmērā.
               
            
                  2)
               
               
                  Pārējā daļā prasību noraidīt.
               
            
                  3)
               
               
                  Altice Europe sedz savus, kā arī atlīdzina četras piektdaļas no Komisijas tiesāšanas izdevumiem.
               
            
                  4)
               
               
                  Eiropas Savienības Padome sedz savus tiesāšanās izdevumus pati.
               
            
         (1)  OV C 341, 24.9.2018.